༅།།2018ལོའི་བོད་རང་སྐྱོང་ལྗོངས་སྤྱིར་བཏང་སློབ་གྲྭ་ཆེན་མོར་སློབ་མ་བསྡུ་བའི་གཅིག་གྱུར་རྒྱུགས་ལེན།

བོད་སྐད་ཡིག

དོ་སྣང་བྱ་རྒྱུ་གཤམ་གསལ།

༡ རྒྱུགས་ཤོག་འདི་ཁྱོན་ཤོག་ལྷེ12དང་ཆ་ཤས་ཆེ་བ་གསུམ་ལས་གྲུབ་ཡོད།ཡིག་ཚད་གཏོང་ཡུན་སྐར་མ150དང་། རྒྱུགས་ཤོག་ཧྲིལ་པོར་སྐར་གྲངས150ཡིན།

༢ རྒྱུགས་ཤོག་འདིའི་ཆ་ཤས་དང་པོ་ངེས་སྦྱོང་དང་།ཆ་ཤས་གཉིས་པ་འདེམ་སྦྱོང་། ཆ་ཤས་གསུམ་པ་རྩོམ་ཡིག་བཅས་ཡིན།

༣ རྒྱུགས་སྤྲོད་སློབ་མས་རྒྱུགས་ཤོག་དང་ལན་འདེབས་ཤོག་བྱང་བླངས་རྗེས་སྔོན་ལ་རང་མིང་དང་ ། རྒྱུགས་སྤྲོད་ལག་འཁྱེར་ཨང་གྲངས་དག་ལན་འདེབས་ཤོག་བྱང་ཐོག་གི་གཏན་འཁེལ་བྱས་པའི་གནས་སུ་འབྲི་དགོས་པ་དང་སྦྲགས།ཐིག་རིས་གསང་རྟགས(条形码)ཀྱང་སྦྱར་དགོས།

༤ འདེམ་འཇུག་གི་དྲིས་ལན་ངེས་པར་དུ་ཞ་སྨྱུག(2B)གིས་ནག་པོ་བཟོ་དགོས་པ་དང་།དྲི་གཞི་གཞན་རྣམས་ལན་རྒྱག་སྐབས་ངེས་པར་དུ་སྣག་ཚ་ནག་པོའི་ལྕགས་སྨྱུག་གམ་མཆན་འགོད་སྨྱུ་གུས་གཏན་འཁེལ་བྱས་པའི་ལན་འདེབས་ཤོག་བྱང་ཐོག་དྲི་གཞིའི་གོ་རིམ་མ་འཁྲུག་པར་ངོས་གཙང་མར་བྲི་དགོས།

༥ རྒྱུགས་ལན་ངེས་པར་དུ་ལན་འདེབས་ཤོག་བྱང་ཐོག་བྲི་དགོས་པ་ལས། གལ་ཏེ་རྒྱུགས་ཤོག་ངོས་སུ་ལན་བཏབ་ཚེ་དྲིས་ལན་རྩིས་མེད་ཡིན།རྒྱུགས་ལེན་མཇུག་སྒྲིལ་རྗེས་རྒྱུགས་ཤོག་དང་ལན་འདེབས་ཤོག་བྱང་མཉམ་དུ་བསྐྱལ་དགོས།

ཆ་ཤས་དང་པོ། ངེས་སྦྱོང་དྲི་གཞི།

དང་པོ། འདེམ་འཇུག་དྲི་གཞི།(གཤམ་གསལ་དྲི་བ1-25བར་ལ་ལན་བཞི་རེ་ཡོད་པ་ལས་ཡང་དག་པའི་དྲིས་ལན་གཅིག་རང་ཡོད་པ་དེའི་མཚོན་རྟགས་འདེམ་དགོས)(རེར་སྐར2 བསྡོམས་སྐར50)

1. བོད་ཀྱི་བརྡ་སྤྲོད་གཞུང་གི་ཕྱི་མོའམ་རྩ་བ་གཉིས་ནི( )ཡིན།

Aསྒྲ་དང་ཚད་མ། Bབཟོ་དང་གསོ་བ། C ནང་རིག་དང་སྙན་ངག D སུམ་ཅུ་པ་དང་རྟགས་འཇུག

2.གནས་ཚུལ་གསལ་བར་རྟོགས་པའི་དོན་དང་འཚམ་པའི་དཔེ་ཆོས་ནི( )

A ཕྱེ་ལེབ་མེ་འཛིང་། B མཛོ་སྦྲེལ་གཡང་ལྷུང་། C ཁ་ནང་ལྕེ་རྒྱུས། D འཕར་སྤྱང་ལག་སྦྲེལ།

3.གཤམ་གསལ་ལས་དག་ནོར་ཡོད་པའི་ཚོ་པ་ནི( )

A ཐམས་ཅད། ཚིགས་བཅད། བུད་མེད། ཆུད་ཟོས། B མདུན་ལམ། འཚར་ལོངས། གཟའ་འཁོར། ལང་ཚོ།

C འཁོར་ཡུག དཀའ་དྲིན། འཇིག་རྟེན། ཕྱུགས་པོ། D སྐད་འཕྲིན། གློག་ཀླད། བརྙན་འཕྲིན། དྲ་ཚིགས།

4.སྐབས། དགའ། བརྩོན་གསུམ་ནི་རྗེས་འཇུག་སྒྲའི་འཇུག་པ་བརྒྱད་ལས་རིམ་བཞིན་དུ( )ཡིན།

A སྐྱེས་བུ་རབ། ཤིན་ཏུ་མོ། མཚན་མེད་མ་ནིང་། B སྐྱེས་བུ་འབྲིང་། ཤིན་ཏུ་མོ། འགྱུར་བ་མ་ནིང་།

C སྐྱེས་བུ་འབྲིང་། མོ་ཙམ། འགྱུར་བ་མ་ནིང་། D སྐྱེས་བུ་རབ། མོ་ཙམ། མཚན་གཉིས་མ་ནིང་།

5.“སྨྲ་བའི་ཁྱུ་མཆོག་འཕགས་པ་ཡབ་སྲས་དང་། ། ལོག་སྨྲ་ཚར་གཅོད་ཕྱོགས་གླང་གྲགས་པ་ལས”ཞེས་པའི་འཕགས་པ་ཡབ་སྲས་གཉིས་ནི( )ཡིན།

A ཕྱོགས་གླང། ཆོས་གྲགས། B དབྱིག་གཉེན། ཐོགས་མེད། C ཀླུ་སྒྲུབ། འཕགས་པ་ལྷ། D ཡོན་ཏན་འོད། ཤཱཀྱ་འོད།

6.གཤམ་གྱི་ལྷ་མོའི་འཁྲབ་གཞུང་ཁག་ལས་བརྗོད་བྱ་ལོ་རྒྱུས་ཡིན་པ་གང་ཞིག་རྒྱ་བོད་དབར་གྱི་མཛའ་མཐུན་འབྲེལ་ལམ་མཚོན་པའི་འཁྲབ་གཞུང་ནི( )ཡིན།

A《ཆོས་རྒྱལ་ནོར་བཟང》

B《སྣང་ས་འོད་འབུམ》

C《དྲི་མེད་ཀུན་ལྡན》

D《རྒྱ་བཟའ་བལ་བཟའ》

《རྗེ་བཙུན་མི་ལའི་རྣམ་མགུར》ལས།“སྐམ་པ་གཡས་སུ་བོར། ཡོས་དཀྲུག་གཡོན་དུ་བོར།ཡོས་རྔོད་འཕྲོ་ཚིག་ཏུ་བཅུག ལག་པ་གཡས་སུ་ཡོག་པོ་ཁྱེར། གཡོན་དུ་ཐལ་བ་སྦར་གང་ཁྱེར། སྐས་རིང་བ་ལས་བབས།ཐུང་བ་ལས་མཆོངས་ནས་ཕྱིར་ཐོན་བྱུང་སྟེ། ཐལ་བ་དེ་གདོང་ལ་བཏབ།ཡོག་པ་དེ་མགོ་ལ་ལན་འགའ་བརྒྱབ”ཅེས་པའི་ཚིག་དུམ་བཀླགས་ནས་དྲི་བ7-8བར་བསྒྲུབ་དགོས།

7.གོང་གི་ཚིག་དུམ་དེའི་ནང་མི་སྣའི( )ཞིབ་འབྲི་བྱས་ཡོད།

A གཏམ་གླེང་། B བྱ་བྱེད། C སེམས་ཁམས། D གཟུགས་རིས།

8.ལག་པ་གཡས་སུ་ཡོག་པ་ཞིག་ཁྱེར།སྐས་རིང་བ་ལས་བབས་ཞེས་པའི་བྱ་ཚིག“ཁྱེར”དང“བབས”གཉིས་རིམ་བཞིན་བྱ་བྱེད( )ཡིན།

A ཐ་མི་དད་པ། ཐ་དད་པ།

B ཐ་མི་དད་པ། ཐ་མི་དད་པ།

C ཐ་དད་པ། ཐ་མི་དད་པ།

D ཐ་དད་པ། ཐ་དད་པ།

9. སྨད་པ་ལྟར་བྱས་དོན་དངོས་སུ། ། ཡོན་ཏན་བརྗོད་པ( )

A ཉམས་ལྡན་རྒྱན། Bརབ་རྟོག་རྒྱན།

C ཕུལ་བྱུང་རྒྱན། Dཟོལ་བསྟོད་རྒྱན།

10.གཤམ་གསལ་ཚད་མ་རིག་པའི་སྐོར་གྱི་བརྗོད་པ་ཡང་དག་མིན་པ་ནི( )

Aམཚོན་བྱ་མཚོན་བྱ་ཡིན་ལ་མཚན་ཉིད་མཚན་ཉིད་མ་ཡིན།

Bསྤྱིར་རྒྱུ་འབྲས་གཉིས་འགལ་བ་ཡིན་ཡང་གཞི་གཅིག་ལ་བལྟོས་ན་རྒྱུ་འབྲས་གཉིས་མི་འགལ།

C《ཚད་མ་ཀུན་བཏུས》ཀྱི་མིང་གཞན་ལ《ཚད་མ་མདོ》ཟེར་ཞིང་གཞུང་དེ་སློབ་དཔོན་ཕྱོགས་གླང་གིས་མཛད།

Dདངོས་པོ་ཡིན་ན་དོན་བྱེད་ནུས་པ་ཡིན་པས་ཁྱབ།

11.འཇུག་ལྡོག་རང་གིས་ཤེས་ན་ཡང་། །རྒྱལ་ཁམས་བྱ་བ་གྲོས་ཀྱིས་བརྟག ། ཐམས་ཅད་མཐུན་པར་གྲོས་བྱས་པའི། །བྱ་བ་གང་བྱུང་འགྱོད་མེད་ཉིད། ། ཅེས་པའི་ལེགས་བཤད་དེའི་བསྟན་དོན་ནི( )

Aརྒྱལ་ཁམས་ཀྱི་བྱ་བར་ཇུས་གཏོགས་བྱ་དགོས་པ་བསྟན།

Bབྱ་བ་ཐམས་ཅད་རང་གིས་ཐག་གཅད་དགོས་པ་བསྟན།

Cབྱ་བ་གྲོས་ཀྱིས་ཐག་གཅོད་དགོས་པ་བསྟན།

Dགྲོས་བྱས་ན་འགྱོད་པ་ཆེ་བ་བསྟན།

12.གཤམ་གསལ་མངོན་བརྗོད་ཀྱི་མིང་ངོས་འཛིན་སྟངས་འཁྲུལ་བ་མེད་པ་ནི( )

Aསུམ་རྩེན-ལྷ་ཡུལ། དྲི་བཞོན-རླུང་བུ། སྤྲིན་བཅུད-འབྲུག་སྒྲ།

Bཐོས་འཛིན-རྣ་བ། ཚ་ཟེར་ཅན-ཉི་མ། ག་བུར་དབང་པོ-ཟླ་བ།

Cསྦྲང་རྩིའི་ཟས་ཅན-པད་མ། ནམ་མཁའི་རྔ-འབྲག་སྒྲ། དཔྱིད་ཀྱི་ཕོ་ཉ-ཁུག་རྟ།

Dརྟ་ལྗང་གི་འཁོར་ལོ-ཟླ་བ། མིག་སྟོང་ཅན-ཚངས་པ། ལྟོ་འགྲོ-སྦྲུལ།

13.གཤམ་གསལ་ཡིག་རྙིང་འགྲེལ་ཚུལ་ནོར་བ་ནི( )

Aམོ་བཙུན་བཀའ་ལ་མི་གདགས-བུད་མེད་རྣམས་གྲོས་ཚོགས་ཀྱི་ཚོགས་མིའི་གྲས་སུ་ཞུགས་མི་ཆོག་པ།

Bདམ་པའི་ཆོས་ཡུན་དུ་བརྟན་པར་གཙིགས་བརྣན་པ-ནང་ཆོས་སམ་སངས་རྒྱས་ཆོས་ལུགས་ཡུན་རིང་དུ་གནས་ཕྱིར་ནན་ཏན་དུ་དམ་བཅའ་བ།

Cབཙན་པོ་ཡབ་སྲས།རྗེ་བློན་ཀུན་གྱིས་དབུ་སྙུང་དང་བྲོ་བོར-བཙན་པོ་ཡབ་སྲས་དང་རྗེ་བློན་ཀུན་མགོ་བོ་ན་བ་དང་བྲོ་འཁྲབ་པ།

Dབརྡ་མཁན་གྱི་དང་ཁར་དངུལ་གྱི་བྱ་ཞིག་འདོགས-གནས་ཚུལ་འཚུབ་ཆེ་དུས་ཕོ་ཉ་བའི་བྲང་ཁོག་ཏུ་དངུལ་གྱི་བྱ་ཞིག་འདོགས་པ།

ང་ཚོས་བླ་ན་མེད་པའི་ཁྱིམ་གཞིས་བརྟན་པོར་སྲུ༵ང་ཞེས་པའི་ཚིག་དུམ་བཀླགས་ནས་དྲི་བ14-15བར་བསྒྲུབ་དགོས།

14.གོང་གི་ཚིག་དུམ་དེའི་བྱ་བྱེད་ལས་གསུམ་དབྱེ་སྟངས་ཡང་དག་པ་ནི( )

Aང་ཚོ-བྱེད་པ་པོ། ཁྱིམ་གཞིས-ལས། སྲུང-བྱ་བ།

Bང་ཚོ-བྱེད་པ། ཁྱིམ་གཞིས-ལས། སྲུང-བྱ་བ།

Cང་ཚོ-བྱེད་པ་པོ། ཁྱིམ་གཞིས-བྱ་བ། སྲུང-ལས།

Dང་ཚོ-བྱེད་པ། ཁྱིམ་གཞིས-བྱ་བ། སྲུང-ལས།

15.གོང་གི་རྟགས་འཁོད་པའི་བྱ་ཚིག་སྲུང་གི་དུས་གསུམ་སྐུལ་ཚིག་དང་བཅས་པ་ཡང་དག་པ་ནི( )

Aསྲུང་བྱ། སྲུང་བྱེད། སྲུང་པ།སྲུངས་ཤིག

Bབསྲུངས་བྱ། བསྲུངས་བྱེད། བསྲུངས་པ། བསྲུངས་ཤིག

Cབསྲུང་བྱ། སྲུང་བྱེད། བསྲུངས་པ། སྲུངས་ཤིག

Dབསྲུང་བྱ། བསྲུང་བྱེད། བསྲུང་པ། བསྲུང་ཞིག

16.རང་གི་གསལ་བ་དུ་མ་ལ་རྗེས་སུ་འགྲོ་བའི་ཆོས་དེ་སྤྱིའི་མཚན་ཉིད་ཅེས་པའི་གསལ་བ་དང་རྗེས་སུ་འགྲོ་བའི་དོན་ནི( )ཡིན།

Aཁ་གསལ་བ། མཚུངས་པ།

Bམཐོང་བ། ཁྱབ་པ།

Cབྱེ་བྲག ཁྱབ་པ།

Dབྱེ་བྲག མཚུངས་པ།

17.རྩོམ་པ་པོ་དང་བརྩམས་ཆོས། རྩོམ་ཐབས་བཅས་ཡང་མ་དག་པ་ནི( )ཡིན།

Aགླང་མདུན་དཔལ་འབྱོར། 《མེ་ཏོག་ལྡུམ་རའི་ཀླན་ཀ》 སྒྲུང་གཏམ།

Bསློབ་དཔོན་ཀླུ་སྒྲུབ། 《ཤེས་རབ་སྡོང་བུ》 རང་མོས་སྙན་རྩོམ།

Cམདོ་མཁར་བ་ཚེ་རིང་དབང་རྒྱལ། 《དཔལ་མིའི་དབང་པོའི་རྟོགས་པ་བརྗོད་པ》 རྟོགས་བརྗོད།

Dདོན་གྲུབ་རྒྱལ། 《རྐང་ལམ་ཕྲ་མོ》 ལྷུག་རྩོམ།

18.ཨ༵་གསར་ཁོ་ནའི་རྗེས་སུ་མ་བརྒྱུགས་པར། །ཧ༵་ཅང་བཟང་བའི་དུས་བབ་དམ་འཛིན་གྱིས། ། ས༵་བཟང་འདི་རུ་བདེ་སྐྱིད་བསྐུན་པའི་སླད། །ཤ༵་ཞེན་ཆེན་པོས་སློབ་ལ་འབུངས་ཤིག་ཨང་། ། ཞེས་པ་འདི་ནི( )ཀ་བཤད་ཡིན།

Aཚིག་རྐང་གི་ཐོག་མར་སྦྱར་བའི་ལུགས་ལྡོག་གི

Bཚིག་རྐང་གི་ཐོག་མར་སྦྱར་བའི་ལུགས་འབྱུང་གི

Cཚིག་རྐང་གི་བར་དུ་སྦྱར་བའི་ལུགས་འབྱུང་གི

Dཚིག་རྐང་གི་མཐའ་མར་སྦྱར་བའི་ལུགས་ལྡོག་གི

19.《ལམ་གྱི་ལེའུ》ལས།“ལམ་ལ་དཀྱོགས་མཚམས་མང་བ་ནི་ལམ་གྱི་ཁྱད་ཆོས་དང་།ལམ་གྱིས་མི་རྣམས་ལ་བཏོན་པའི་རེ་བའང་དེ་ཙམ་ལགས”ཞེས་པའི་དོན་ནི( )བསྟན།

Aམི་ཚེ་ནི་སྐྱིད་ཅིང་རྒྱགས་པ།

Bམི་ཚེར་དོན་སྙིང་མེད་པ།

Cམི་ཚེ་ཐུང་ངུ་ཡིན་པ།

Dམི་ཚེ་ལ་དཀའ་ངལ་དང་གེགས་བར་མང་ཡང་ཡི་ཐང་མི་ཆད་པ་དང་ཞུམ་རྒྱུ་མེད་པ།

རི་བོང་འཛིན་པ་རྒྱུ་སྐར་ཕྲེང་བ་ཅན། ། མཚན་མོ་མཁའ་ལ༵་རྒྱུ་བ་མ་མཐོང་ནས། །

དྭངས་པའི༵་མཚོ་ནང་འདི་ན་ཟླ་བ་ཞེས། །གཟུགས་བརྙན་ཟླ་བར་འཛིན་པ་བྱིས་པའི་བློ། །

20.གོང་གི་ཚིགས་བཅད་དེའི་རྩོམ་པ་པོ་དང་རྒྱན་ངོས་འཛིན་ཚུལ་ཡང་དག་པ་ནི( )

Aསྨྲི་ཏི། བསྡུས་བརྗོད་ཀྱི་རྒྱན།

Bདུང་དཀར་བློ་བཟང་འཕྲིན་ལས། རབ་རྟོག་གི་རྒྱན།

Cབསེ་ཚང་བློབ་བཟང་དཔལ་ལྡན། ཕུལ་བྱུང་གི་རྒྱན།

Dབོད་མཁས་པ། རང་བཞིན་བརྗོད་པའི་རྒྱན།

21.གོང་གི་ཚིགས་བཅད་དེའི་ནང་གི་རྟགས་འཁོད་པའི་ཕྲད་ཀྱི་དོན་སྟོན་ཚུལ་ཡང་དག་པ་ནི( )

Aབཞི་པ་དགོས་ཆེད། རྟེན་དང་བརྟེན་པའི་འབྲེལ་སྒྲ།

Bགཉིས་པ་ལས་སུ་བྱ་བ། ཁྱད་གཞི་ཁྱད་ཆོས་ཀྱི་འབྲེལ་སྒྲ།

Cབདུན་པ་གནས་གཞི། བདག་ཉིད་གཅིག་པའི་འབྲེལ་སྒྲ།

Dདེ་ཉིད། རྒྱུ་འབྲས་ཀྱི་འབྲེལ་སྒྲ།

22.གོ་གི་ཚིགས་བཅད་དེའི་བསྟན་དོན་ནམ་བསྡུས་དོན་ནི( )

Aཟླ་བ་མཚོ་ནང་དུ་ལྷུང་བ།

Bམཚན་མོ་མཁའ་ལ་ཟླ་བ་ཤར་བ།

Cམཁས་པའི་དབང་པོ་དོར་ནས་ཅི་ཡང་མི་ཤེས་པའི་བླུན་པོ་ཚད་མར་འཛིན་པ།

Dཟླ་བ་དངོས་དང་མཚོ་ནང་གི་ཟླ་བའི་གཟུགས་བརྙན་འཁྲུལ་བ།

23.རང་མོས་སྙན་ངག་དང་འབྲེལ་བའི་བརྗོད་ཚུལ་ཡང་མི་དག་པ་ནི( )

Aརང་གྲོལ་གྱི《ལང་ཚོའི་རྦབ་ཆུ》ནི་བོད་ཀྱི་རང་རྐྱ་འཕེར་བའི་རང་མོས་སྙན་ངག་གི་བརྩམས་ཆོས་ཐོག་མ་ཡིན།

Bརང་མོས་སྙན་ངག་གི་སྒྱུ་རྩལ་མཚོན་ཐབས་ཀྱི་དུས་རིམ་གཉིས་པ་ནི་ཡིད་བརྙན་གྲུབ་མཐའ་ཡིན།

Cགནའ་རབས་བོད་ལ་རང་མོས་སྙན་ངག་ཅེས་པའི་ཐ་སྙད་མེད་ཀྱང་དེའི་རྩོམ་སྲོལ་མེད་པ་མིན།

Dརང་མོས་སྙན་ངག་ལ་ཚིག་གི་གཅོད་མཚམས་དང་སྒྲ་གདངས་ཀྱི་ཆོས་ཉིད་རྩ་བ་ནས་མེད།

24.《སྒྲ་སྦྱོར་བམ་གཉིས》ལས་བསྟན་པའི་གནའ་རབས་བོད་ཀྱི་ལོ་ཙཱའི་ཚད་གཞི་ཡིན་པ་ནི( )

Aའགྱུར་དང་མི་འགྱུར་གྱི་རྩ་དོན་དང་རིན་ཐང་ཆ་མཉམ་གྱི་རྩ་དོན།

Bམཐུན། བདེ། སྙན་གསུམ།

Cདོན་བསྒྱུར། ཐད་བསྒྱུར། རང་སོར་བཞག་པ།

Dདོན་དང་མི་འགལ་བ། སྒྲའི་ལུགས་དང་མཐུན་པ། བོད་སྐད་ལ་གོ་བདེ་བ།

25.གཤམ་གྱི་མིང་ལས་རྗེས་གྲུབ་ཁོ་ན་ཡིན་པའི་སྡེ་ནི( )

Aཆར་པ། རླུང་། མེ། Bཟླ་བ། ཆུ། རླངས་འཁོར།

Cཞབས་བྲོ། ལྕགས་ལམ། མེ་འཁོར། Dཉི་མ། རླུང་འཁོར། རི་བོ།

གཉིས་པ། སྟོང་ཆ་ཁ་སྐོང་།（སྟོང་ཆ་རེར་སྐར1བསྡོམས་སྐར5）

26.མིང་གཞི རྗེས་སུ་ནི། །ཡང་འཇུག་མེད་པར་ཞུགས་པ་ན། ། དྲག་ཞན་གང་དུའང་མི་འགྱུར་བས། ། མ་ནིང་ཞེས་སུ་འདོད། །

27.གཏམ་དཔེ་ཁ་སྐོང་། ཀོ་བ་སྐམ་པོ་ལག་པས་མཉེད་པ་འདྲ།།

28.གཟུགས་ཀྱི་སྐྱེ་མཆེད་ལ་དབྱེ་ན དང་ཁ་དོག་གཉིས་ཡོད།

29. ནི་སྒྲུང་གཏམ་རྩོམ་གྱི་བླ་སྲོག་ཡིན།

གསུམ་པ། དྲི་བར་ལན་གདབ་དགོས།（བསྡོམས་སྐར10）

30.ས་པཎ་གྱིས“སྲོག་གི་དབང་པོས་མ་བཟུང་བའི། །མི་རོ་བཟང་ཡང་སུ་ཞིག་ལེན”ཞེས་གསུངས་པའི་ནང་རྩོམ་གྱི་བརྗོད་བྱ་དང་རྗོད་བྱེད་གཉིས་ལས་གང་གཙོ་ཆེ་བ་བསྟན་ཡོད།（སྐར2）

31.སྔ་མ་གང་ལྟར་འགྱུར་བ་དང་ཕྱི་མ་གང་ལྟར་འགྱུར་བ་ཞེས་པའི་སྔ་མ་དང་ཕྱི་མ་གཉིས་གང་ལ་གོ་དགོས།（སྐར2）

32.ཡབ་ལགས་གཏོང་བའི་བློ་གྲོས་ལྡན་པ་ལ། ། རྣམ་པར་དབྱེ་བྱའི་ཁྱད་པར་འགའ་ཡོད་མིན། ། སློང་བ་འདོད་ན་བུ་དང་ཆུང་མ་དང་། ། རང་གི་ལུས་ལའང་སུ་ཞིག་ཆགས་པར་བྱེད། །ཅེས་པའི་ཤོ་ལོ་ཀ་དེ་རྒྱ་ཆེ་བའི་རྒྱན་གྱི་ནང་གསེས་གང་ཡིན།（སྐར1）

བསམ་པའམ་འབྱོར་པ་བླ་ན་མེད་ཚུལ་དེ་ཤོ་ལོ་ཀ་འདིའི་ཚིག་གང་དང་གང་ནས་མངོན་གྱི་འདུག（སྐར2）

33.དུ་ལྡན་ལ་ལ་ཆོས་ཅན། མེ་ཡོད་དེ།དུ་བ་ཡོད་པའི་ཕྱིར་ཞེས་པའི་རྟགས་སྦྱོར་འདི་རྟགས་ཡང་དག་གི་ནང་གསེས་གང་ཡིན།（སྐར1）ནང་གསེས་ཀྱི་རྟགས་དེའི་ཁྱད་ཆོས་བྲིས་དང་།（སྐར3）

བཞི་པ། ལྟ་ཀློག་དང་དབྱེ་ཞིབ་ཀྱི་སྐོར།（བསྡོམས་སྐར15）

དཔྱད་གཞི་དང་པོ།（སྐར11）

ཤེས་རབ་མེད་ན་ཡོན་ཏན་མེད།ཐོས་པ་མེད་ན་ཤེས་རབ་མེད་ལ་དེའི་ཕྱིར་འཇིག་རྟེན་གྱི་སྡུག་བསྔལ་སེལ་བ་དང་། བདེ་བ་སྒྲུབ་པའི་རྒྱུའི་རྩ་བར་ཐོས་པ་ལ་འབད་འབུངས་གལ་ཆེ་གཤིས་རྒྱལ་ཁབ་དང་། མི་རིགས་ལ་སྙིང་ཐག་པ་ནས་ཤ་ཚ་བའི་སྐྱེས་བུ་དམ་པ་དྲག་ཞན་བར་མ་ཚང་མས་རང་རང་ལ་ནུས་པ་ཅི་ཡོད་དང་། སྟོབས་ཅི་ཡོད་ཀྱིས་རིག་གཞུང་སྤེལ་བའི་ཚོགས་འདུ་མ་ཚུགས་པ་འཛུགས་པ་དང་། བཙུགས་ཟིན་གནས་པ་དང་། རྒྱ་ཆེར་སྤེལ་བའི་བྱ་གཞག་ལེ་ལོར་མ་ཤོར་བ་གཟི་བརྗིད་བླ་ན་མ་མཆིས་པའི་རྒྱན་གྱི་མཆོག་ཏུ་འཆར་བར་མཛོད་མཛོད་ཅེས་ཐལ་མོ་སྙིང་གར་སྦྱོར།

འཇམ་མགོན་ཆོས་ཀྱི་རྒྱལ་པོ་ཙོང་ཁ་པས། ཤེས་རབ་ཟབ་མོའི་དེ་ཉིད་ལྟ་བའི་མིག ། སྲིད་པའི་རྩ་བ་དྲུངས་ནས་འབྱིན་པའི་སྨན། ། གསུང་རབ་ཀུན་ལས་བསྔགས་པའི་ཡོན་ཏན་གཏེར། ། གཏི་མུག་མུན་སེལ་སྒྲོན་མེའི་མཆོག་ཏུ་གྲགས།། ཞེས་དང་། སློབ་དཔོན་དཔའ་བོས། གང་ཞིག་ཐོས་པས་ཡིད་ནི་དད་གྱུར་ནས། །ལེགས་པར་དགའ་ལ་བརྟན་པ་ཉིད་དུ་འགྱུར། ། ཤེས་རབ་སྐྱེ་ཞིང་གཏི་མུག་མེད་པར་འགྱུར། ། རང་གིས་ཤེས་ཀྱང་དེ་ཉིད་ཉོ་བར་རིགས། ། ཞེས་དང་།《ཚོམས》ལས། ཐོས་པས་ཆོས་རྣམས་ཤེས་པར་འགྱུར། ། ཐོས་པས་སྡིག་ལས་ལྡོག་པར་འགྱུར། ། ཐོས་པས་དོན་མ་ཡིན་པ་སྤོང་། ། ཐོས་པས་མྱ་ངན་འདས་པ་འཐོབ། །

ཅེས་གསུངས་པ་འདི་དག་གི་ཚིག་འབྲུ་བཟང་པོ་དང་།དོན་བཟང་པོ་བདུད་རྩིའི་ཐིགས་པར་ལྟ་བུ་རེ་རེ་ནས་ཐུགས་ཀྱི་ཟེའུ་འབྲུར་མཛེས་པར་ཞུ། །

34.གོང་གི་དུམ་བུ་དེ་ནི（ ）ལས་བདམས།（སྐར2）

Aའབྲོམ་སྟོན་པ་རྒྱལ་བའི་འབྱུང་གནས་ཀྱིས་མཛད་པའི《མི་ཆོས་གནད་ཀྱི་ཕྲེང་བ》

Bརྗེ་ཙོང་བས་མཛད་པའི《རིན་པོ་ཆེ་གསུམ་གྱི་གཏམ་གྱི་སྦྱོར་བ》

Cདགེ་བཤེས་ཤེས་རབ་རྒྱ་མཚོས་མཛད་པའི《ཤེས་རབ་དང་རྨོངས་པ》

Dསྣང་མཛད་རྡོ་རྗེས་མཛད་པའི《རྫ་ཙིག་གཏམ་རྒྱུད》

35.ཤེས་རབ་རྒྱ་ཆེར་འཕེལ་དགོས་ན་རྒྱུ（ ）གསོག་དགོས།（སྐར2）

A གསེར་དངུལ། Bདབང་གོས།

C མཚན་སྙན་གྲགས། D ཐོས་པ།

36.“རང་གིས་ཤེས་ཀྱང་དེ་ཉིད་ཉོ་བར་རིགས”ཞེས་པའི་ཀྱང་སྒྲ་དེ་རྒྱན་སྡུད་ཀྱི་ནང་གསེས（ ）（སྐར2）

Aསྡུད་པ། Bམཐུན་པའི་ཚིག་རྒྱན།

Cམི་མཐུན་པའི་ཚིག་རྒྱན། Dབསྣན་པ།

37.ཐོས་པས་དོན་མ་ཡིན་པ་སྤོང་ཞེས་པའི་བྱ་ཚིག་གི་དུས་གསུམ་སྐུལ་ཚིག་དང་བཅས་པ་བྲིས་དང་།（སྐར2）

38.གོང་གི་རྟགས་འཁོད་པའི་དུམ་བུ་དེའི་ནང་སྒྲུབ་བྱེད་ཀྱི་རིགས་གཙོ་བོ་གང་བཀོད་ཡོད།（སྐར1）དེས་ནུས་པ་གང་ཐོན་ཡོད།（སྐར2）

དཔྱད་གཞི་གཉིས་པ།（སྐར4）

《ཚིག་མཛོད་བརྡ་དག་ཀུན་གསལ་མེ་ལོང》ལས།“བོད་ཡིག་གི་བཀའ་བསྟན་ཡིག་རིགས་ནི་ཉི་མའི་འོད་ཀྱིས་ཕྱོགས་དང་ཕྱོགས་མཚམས་ཐམས་ཅད་ཁྱབ་པ་ཇི་བཞིན་མ་ཁྱབ་པ་དང་མ་གནས་པའི་ས་མེད་ཅིང་།བཀའ་འགྱུར་ལ་པོད་བརྒྱ་ལྷག་དང་། བསྟན་འགྱུར་ལ་པོད་ཉིས་བརྒྱ་ཉི་ཤུ་རྩ་ལྔ།གསུང་འབུམ་རེ་རེ་ལའང་པོད་ཉིས་བརྒྱའམ་བཅུ་ཕྲག་འགའ་ཞིག་ཡོད་པ་སོགས་ཟུར་བསྟན་ལེབ་མཐོང་གི་དཔེ་དེ་བཞིན་བསྟན་བཅོས་ཆེ་ཕྲ་སྣ་ཚོགས་པ་གླེགས་བམ་ཁྲི་ཕྲག་འབུམ་ཕྲག་ཡོད་པ་བཅས་ཐུན་མོང་དང་ཐུན་མོང་མིན་པའི་གཞུང་ལུགས་ཀྱི་ཡིག་རིགས་ནམ་མཁའི་མཐའ་ལྟར་ཡངས་པ།རྒྱ་མཚོའི་གཏིང་ལྟར་ཟབ་པ། རྒྱུ་སྐར་གྱི་གྲངས་ལྟར་འབྱམས་ཀླས་པ་ཞིག་བཞུགས་པ་དང་དེ་ཐམས་ཅད་སུས་ཀྱང་བརྗོད་པར་མི་སྤོབས་པས།འཆད་རྩོད་རྩོམ་གསུམ་གྱི་སྦྱངས་པ་དང་བྲལ་བ་བདག་ལྟ་བུས་ནི་ག་ལ་སྤོབས”ཞེས་པའི་དཔྱད་གཞི་བཀླགས་ནས་དྲི39-40བར་བསྒྲུབ་དགོས།

39.གོང་དུ་འཁོད་པའི་འཆད་རྩོད་གསུམ་ནི（ ）ཡིན་པ་དང་དེ་གསུམ་ལས་བྱ་ཚིག“རྩོམ”ནི་དུས（ ）ཡིན།

Aཉོན་མོངས་དུག་གསུམ། ད་ལྟ་བ།

Bམཁས་པའི་བྱ་བ་རྣམ་གསུམ། ད་ལྟ་བ།

Cརིན་པོ་ཆེ་རྣམ་གསུམ། མ་འོངས་པ།

Dམཁས་པའི་བྱ་བ་རྣམ་གསུམ། མ་འོངས་པ།

40.གོང་གི་རྟགས་འཁོད་པའི་བརྗོད་དུམ་དེའི་དཔེ་དང་དཔེ་ཅན་དབྱེ་བ་འབྱེད་དགོས། （སྐར4）

ལྔ་པ། འཚོལ་དཔྱད་རང་བཞིན་གྱི་དྲི་གཞི།（བསྡོམས་སྐར5）

41.རང་རེ་བོད་ལ་ཆེས་སྔ་བའི་རྒྱལ་ཕྲན་སིལ་མ་བཅུ་གཉིས་དུས་ནས་ཕྱག་དང་ཞེ་ས་དར་ཞིང་གཏམ་དཔེ་ལ། “ཡ་རབས་ཕྱག་དང་ཞེ་ས་མཁས། ། མ་རབས་སྙིང་དང་གྲོད་པ་ཆེ”ཞེས་ཞེ་ས་ཤེས་མིན་དེ་མི་ཞིག་ལ་བྱང་ཚད་དང་གུས་ཞབས་ལྡན་མིན་གྱི་ཚད་གཞིར་འཇོག་པ་མ་ཟད།ཞེ་ཚིག་གམ་ཞེ་ས་ནི་བོད་སྐད་ཀྱི་ཁྱད་ཆོས་མངོན་པར་གསལ་བ་ཞིག་ཀྱང་ཡིན།འོན་ཀྱང་དེང་གི་དུས་འདིར་མི་མང་པོ་དང་ཡང་སྒོས་སུ་ན་གཞོན་མི་ཉུང་བ་ཞིག་གིས་ཞེ་ས་མི་ཤེས་པའམ་ཞེ་ཚིག་ཕྱིན་ཅི་ལོག་ཏུ་སྤྱད་ནས་བཞད་གད་སློང་བ།ཞེ་ས་ལ་དང་དོད་མི་བྱེད་པ་སོགས་ཀྱི་སྣང་ཚུལ་མང་པོ་ཐོན་གྱི་ཡོད། དེས་ན།ཁྱེད་ཀྱིས་ཞེ་ས་ཤེས་དང་མི་ཤེས།སྤྱོད་དང་མི་སྤྱོད་ཀྱི་ཐད་དགེ་སྐྱོན་གང་ཡོད་ཀྱི་ལྟ་ཚུལ་གསལ་བར་གླེང་དང་།

ཆ་ཤས་གཉིས་པ། འདེམ་སྦྱོང་དྲི་གཞི།

དོ་སྣང་བྱ་རྒྱ་གཤམ་གསལ།

1.འདེམ་སྦྱོང་བསླབ་གཞི་གསུམ་པོའི་དྲི་གཞི42-47བར་ཡིན། རྒྱུགས་སྤྲོད་སློབ་མས（ཀ ཁ ག）གསུམ་ནས་གང་རུང་གཅིག་བདམས་ནས་ལན་གདབ་དགོས། ལན་འདེབས་ཤོག་བྱང་སྟེང（ཀ ཁ ག）གསུམ་གོ་རིམ་བཞིན（A B C）ཡིས་མཚོན་པར་བྱས་ཡོད་པས། ཡིད་གཟབ་བྱ་དགོས།

2.འདེམ་སྦྱོང་དྲི་གཞི（ཀ ཁ ག）གསུམ་པོའི་དྲི་བ42དེ་སྣེ་མང་འདེམ་འཇུག་ཡིན་པས་དེར་རྟགས྿འདི་བཀོད་ཡོད།དྲི་བ43-45བར་སྣེ་གཅིག་འདེམ་འཇུག་ཡིན་པས་སློབ་མ་རྣམས་ཀྱིས་ངེས་པར་དུ་དོ་སྣང་བྱ་དགོས།

〔ཀ〕

འདེམ་སྦྱོང་བསླབ་གཞི《སྐད་དང་ཡི་གེ་ཉེར་སྤྱོད》ཀྱི་ནང་དོན་ལ་གཞིགས་ནས་གཤམ་གསལ་དྲི་བ་ཁག་བསྒྲུབ་དགོས།（བསྡོམས་སྐར15）

42.྿གཤམ་གསལ་ལས་བྱ་བྱེད་ཐ་དད་པ་ཡིན་པ་ནི（ ）（སྐར3

Aབཀྲ་ཤིས་ཀྱིས་རི་མོ་འབྲི།

Bལུག་གིས་རྩྭ་བཟས།

Cསེར་བས་ལོ་ཏོག་བཅོམ།

Dའཕྱི་བ་ཁུང་དུ་འཛུལ།

དྲི་ཞིམ་ལྡན་ཚེ་དཔྱིད་ཀྱི་རྒྱལ་མོའི་གླུས། །མདོངས་མཐའ་ཅན་རྣམས་དགའ་བའི་གར་གྱིས་བྲེལ། །འབྲས་ལྡན་ལྗོན་ཤིང་རྒྱས་པའི་བྲག་རིའི་རྩེར། །གདོང་ལྔའི་དབང་པོས་སྣ་ཞགས་རིང་དུ་བརྐྱང་། །

43.གོང་གི་ཤོ་ལོ་ཀ་དེ་སྙན་ངག་གི་སྐྱོན་བཅུ་ལས( )སྐྱོན་ཡིན།（སྐར2）

Aསྡེབ་སྦྱོར་ཉམས་པའི། Bདོན་ཉམས་པའི།

Cདོན་འགལ་བའི། Dདོན་གཅིག་པའི།

44.གཤམ་གྱི་རྟགས་འཁོད་པའི་ཕྲད་ལས་བརྗོད་བདེ་འདྲེན་པ་ཡིན་པ་ནི（ ）（སྐར2）

Aདཔྱིད་ཀྱི༵་རྒྱལ་མོ། Bབྲག་རིའི༵་རྩེར།

Cརིང་དུ༵་བརྐྱང་། Dགར་གྱིས༵་བྲེལ།

45.གདོང་ལྔའི་དབང་པོས་རི་དྭགས་བསད་ཅེས་པའི་བརྗོད་པ་འདིའི་དངོས་པོ་བདག་གཞན་དབྱེ་སྟངས་ཡང་དག་པ་ནི（ ）ཡིན།（སྐར2）

Aགདོང་ལྔའི་དབང་པོ—དངོས་པོ་གཞན། རི་དྭགས་དང་བསད་གཉིས—དངོས་པོ་བདག

Bགདོང་ལྔའི་དབང་པོ་དང་རི་དྭགས་གཉིས—དངོས་པོ་བདག བསད—དངོས་པོ་གཞན།

Cགདོང་ལྔའི་དབང་པོ—དངོས་པོ་བདག རི་དྭགས་དང་བསད་གཉིས—དངོས་པོ་གཞན།

Dགདོང་ལྔའི་དབང་པོ་དང་བསད་གཉིས—དངོས་པོ་བདག རི་དྭགས—དངོས་པོ་གཞན།

46.གཤམ་གྱི་མངོན་བརྗོད་རྣམས་མིང་གང་ལ་འཇུག་པ་བྲིས་དང་།（སྐར3）

①དཔྱིད་ཀྱི་རྒྱལ་མོ—

②མདོངས་མཐའ་ཅན—

③གདོང་ལྔའི་དབང་པོ—

47.དཔྱིད་ཀྱི་རྒྱལ་མོའི་གླུས་ཞེས་པའི་གླུ་སྒྲ་དེ་དངོས་པོའི་ནང་གསེས་གཟུགས་ཤེས་ལྡན་མིན་འདུ་བྱེད་གསུམ་ལས་གང་གི་ཁོངས་སུ་གཏོགས།（སྐར1）དེའི་མཚན་ཉིད་བྲིས་དང་།（སྐར2）

〔ཁ〕

འདེམ་སྦྱོང་བསླབ་གཞི《རྩོམ་རིག་བརྩམས་ཆོས་མྱོང་དཔྱད》ཀྱི་ནང་དོན་ལ་གཞིགས་ནས་གཤམ་གསལ་དྲི་བ་ཁག་བསྒྲུབ་དགོས།（བསྡོམས་སྐར15）

42.྿གཤམ་གྱི་བརྩམས་ཆོས་ཁག་ལས་སྒྲུང་གཏམ་རྩོམ་ཡིག་ཡིན་པ་ནི（）（སྐར3）

A《གཞོན་ནུ་ཟླ་མེད་ཀྱི་གཏམ་རྒྱུད》

B《ཤ་དང་རུས་པའི་བརྩེ་དུང》

C《རོ་མེའོ་དང་ཇུ་ལིཀྲི》

D《ནོར་གྱི་བྲན་གཡོག》

《སྐྱ་སེང་བུ་ལྔའི་རྟོགས་བརྗོད》ལས།“མརྒད་ཐགས་སུ་བཏགས་འདྲའསི་ནེའུ་གསིང་མར། །པདྨ་ཨུཏྤལ་འདབ་སྟོང་བཞད་པའི་དབུས། ། ཟེའུ་འབྲུ་དཀར་པོའི་སོ་ཕྲེང་འཛུམ་རླབས་ཀྱིས། །མི་བདག་བྱོན་པ་ལེགས་ཞེས་སྨྲ་བ་བཞིན། ། མེ་ཏོག་དྲ་བས་ཁེབས་པའི་མཚེའུ་དང་། །གཡུ་ཡི་ལྗོན་པའི་ཡལ་འདབ་ལ་གནས་པའི། ། གཉིས་སྐྱེས་མགྲིན་པ་ཀྱོག་ནས་ལྟ་བ་ནི། །ནགས་འདབས་ཉམས་དགའི་དཔལ་ལ་སྲེད་པ་འདྲ། །སྦྲང་ཆར་མངར་མོའི་དགའ་སྟོན་གྱིས་མྱོས་པའི། །རྐང་དྲུག་འཕུར་ལྡིང་རྩེ་དགའི་ཟློས་གར་བཅས། །སྙན་འགྱུར་གླུ་དབྱངས་རྣ་བའི་བཅུད་ལེན་གྱིས། ། ཐར་འདོད་ཡིད་ལ་དགའ་བ་ཅི་ཡང་བསྐྱེད། །དབུ་བ་དཀར་པོའི་མུ་ཏིག་དོ་ཤལ་ཅན། ། ཉལ་འགྲོ་སྒེག་མོའི་ལྷུང་ལྷུང་སྒྲ་སྒྲོག་པས། །བཀའ་བཏགས་ཕྱག་རྒྱ་བཞི་ཡི་དོན་བསྟན་ཏེ། ། སྡིག་པའི་དྲི་མ་འཁྲུད་བཞིན་དལ་གྱིས་འབབ། །དྭངས་བསིལ་ཆུ་དང་རྩྭ་ལྗང་ལོ་མ་སོགས། ། ཁ་ན་མ་ཐོ་མེད་པའི་འཚོ་བ་ཡིས། །ཆོག་ཤེས་ལུས་སྟོབས་རྒྱས་པའི་རི་དྭགས་རྣམས། ། རྔོན་པའི་འཚེ་བ་མེད་པས་བག་ཕེབས་རྒྱུ།། འཁྲི་ཤིང་གཞོན་ནུའི་ལག་པ་རབ་བརྐྱངས་ཏེ། །རོ་བརྒྱའི་བཅུད་ལྡན་མདངས་བཟང་འབྲས་བུའི་ཚོགས། ། ཐུབ་པ་དག་དང་གཉེར་མའི་གདོང་ཅན་ལ། །རྣམ་དག་སྦྱིན་པའི་ཁོ་ལག་ཡངས་པོར་གྲོལ”ཞེས་པའི་དཔྱད་གཞི་བཀླགས་ནས་དྲི43-47བར་བསྒྲུབ་དགོས།

43.མེ་ཏོག་དྲ་བས་ཁེབས་པའི་མཚེའུ་དང་། །གཡུ་ཡི་ལྗོན་པའི་ཡལ་འདབ་ལ་གནས་པའི། ། གཉིས་སྐྱེས་མགྲིན་པ་ཀྱོག་ནས་ལྟ་བ་ནི། །ནགས་འདབ་ཉམས་དགའི་དཔལ་ལ་སྲེད་པ་འདྲ། ། ཞེས་པའི་ཤོ་ལོ་ཀར་སྙན་ངག་གི་རྒྱན

（）སྤྱད་ཡོད།（སྐར2）

Aདཔེ་རྒྱན། Bགཟུགས་རྒྱན། C་ཕུལ་བྱུང་གི་རྒྱན། Dརབ་རྟོག་གི་རྒྱན།

44.“མི་བདག་བྱོན་པ་ལེགས་ཞེས་སྨྲ་བ་བཞིན”ཞེས་པ་དང“ནགས་འདབས་ཉམས་དགའི་དཔལ་ལ་སྲེད་པ་འདྲ”

ཞེས་པའི“བཞིན”དང“འདྲ”གཉིས（ ）ལ་འཇུག（སྐར2）

Aརབ་རྟོག་གསལ་བྱེད་ཀྱི་སྒྲ། Bམཚམས་སྦྱོར།

Cམཚུངས་པ་གསལ་བྱེད་ཀྱི་སྒྲ། Dཁ་སྐོང་།

45.གཤམ་གསལ་རྣམ་ཐར་རྟོགས་བརྗོད་གཉིས་དང་འབྲེལ་བའི་བརྗོད་ཚུལ་ཡང་མི་དག་པ་ནི（）（སྐར2）

Aརྟོགས་བརྗོད་རྩོམ་རིག་ནི་ལོ་རྒྱུས་ཐོག་དངོས་སུ་བྱོན་པའི་སྐྱེས་བུ་གང་དེའི་སྐུ་ཚེ་གང་པོའི་མཛད་འཕྲིན་ཁོང་ཐིག་ཏུ་བཟུང་སྟེ་མི་སྣ་གང་དེའི་མི་ཚེའི་མཛད་འཕྲིན་གྱི་ཆེ་བ་བརྗོད་པ་ཞིག་ཡིན།

Bབོད་ལ་བཙན་པོའི་དུས་སྐབས་ནས་རྒྱལ་བློན་གྱི་མཛད་པ་དང་ཆེ་བ་བརྗོད་པའི་རྟོགས་བརྗོད་རྩོམ་དར་འགོ་ཚུགས།

Cརྣམ་ཐར་རྩོམ་དང་རྟོགས་བརྗོད་རྩོམ་ལ་ཁྱད་པར་སྤུ་ཙམ་མེད།

Dརྟོགས་བརྗོད་རྩོམ་རིག་ལ་དངོས་ཡོད་རང་བཞིན་དང་རྩོམ་རིག་རང་བཞིན།གཏམ་རྒྱུད་རང་བཞིན་དང་གཏན་ཚིགས་རང་བཞིན་བཅས་ཁྱད་ཆོས་བཞི་ཡོད།

46.གཤམ་གྱི་མངོན་བརྗོད་རྣམས་མིང་གང་ལ་འཇུག་པ་བྲིས་དང་།（སྐར3）

རྐང་དྲུག— ཉལ་འགྲོ— གཉེར་མའི་གདོང་ཅན—

47.གོང་གི་རྟགས་འཁོད་པའི་ཤོ་ལོ་གཉིས་ཀྱི་ནང་མི་སྣ་དང་ཁོར་ཡུག བྱུང་རིམ་གསུམ་ལས་གང་ཞིག་ཞིབ་འབྲི་བྱས་ཡོད།（སྐར3）

〔ག〕

འདེམ་སྦྱོང་བསླབ་གཞི《རིག་གནས་བསྟན་བཅོས་དཔྱད་ཀློག》གི་ནང་དོན་ལ་གཞིགས་ནས་གཤམ་གསལ་དྲི་བ་ཁག་བསྒྲུབ་དགོས།（བསྡོམས་སྐར15）

42.྿《བོད་ཀྱི་གནའ་རབས་རྩོམ་རིག་གི་རིགས་དང་ལུས་ཀྱི་དབྱེ་བ》ལྟར་ན་གཤམ་འཁོད་ལས་དོན་གྱི་བྱུང་བ་བརྗོད་པའི་རྩོམ་གྱི་རིགས་སུ་གཏོགས་པ་ནི（）ཡིན།（སྐར3）

Aསྙན་ངག Bརྣམ་ཐར།

Cཟློས་གར། Dསྒྲུང་གཏམ།

བཟོ་རིག་པ་དང་གསོ་བ་རིག་པ་འདི་གཉིས་ནི་སྐལ་ལྡན་རྗེས་སུ་འཛིན་པའི་ཡན་ལག་ཡིན་གསུངས་པ་ལྟར།བཟོ་ལས་ཀྱིས་རྒྱལ་ཁབ་ཀྱི་དཔལ་འབྱོར་དང་མི་དམངས་ཀྱི་འཚོ་བ་གོང་དུ་སྤེལ་ཏེ་བདེ་ཞིང་སྐྱིད་པའི་སྤྱི་ཚོགས་བསྐྲུན་པ་དང་།གསོ་བ་རིག་པ་ནི་སྐྱེ་འགྲོའི་ནད་ཀྱི་ཟུག་རྔུ་ཐམས་ཅད་འཇོམས་པར་བྱེད་ཅིང་།དུས་མིན་འཆི་བའི་འཆིང་ཞགས་བཅད་དེ་ལུས་སེམས་ཀྱི་བདེ་བ་འཐོབ་པར་བྱེད་པའི་ཐབས་དམ་པ་ཡིན་ནོ།།

ནང་དོན་རིག་པ་ནི། གཙོ་བོ་ནང་སེམས་འདུལ་བའི་ཐབས་ཏེ།འདི་ལ་གཞུང་སྡེ་སྣོད་གསུམ་ཡོད་པ་ནི་འདུལ་བའི་སྡེ་སྣོད། མདོ་སྡེའི་སྡེ་སྣོད།མངོན་པའི་སྡེ་སྣོད་བཅས་གསུམ་ཡོད།

འདུལ་བའི་སྡེ་སྣོད་ཀྱི་བརྗོད་བྱ་ཚུལ་ཁྲིམས་ཀྱི་བསླབ་པ་གཙོ་བོར་སྟོན་པ་སྟེ།ལྟ་སྒོམ་སྤྱོད་གསུམ་ལ་སྦྱར་ན་སྤྱོད་པ་གཙོ་བོར་སྟོན་པའི་གཞུང་ཡིན།མདོ་སྡེའི་སྡེ་སྣོད་ཀྱི་བརྗོད་བྱ་ནི་ཏིང་ངེ་འཛིན་གྱི་བསླབ་པ་གཙོ་བོར་སྟོན་པ་སྟེ།ལྟ་སྒོམ་སྤྱོད་གསུམ་ལ་སྦྱར་ན་སྒོམ་པ་གཙོ་བོར་སྟོན་པའི་གཞུང་ཡིན།མངོན་པའི་སྡེ་སྣོད་ནི་ཤེས་རབ་ཀྱི་བསླབ་པ་གཙོ་བོར་སྟོན་པ་སྟེ།ལྟ་སྒོམ་སྤྱོད་གསུམ་ལ་སྦྱར་ན་ལྟ་བ་གཙོ་བོར་སྟོན་པའི་གཞུང་ཡིན།དེས་ན་སྡེ་སྣོད་གསུམ་ནི་གཞུང་ཡིན་ལ་བསླབ་པ་གསུམ་ནི་སྡེ་སྣོད་གསུམ་གྱི་བརྗོད་བྱ་ཡིན་ནོ།།

ཞེས་པའི་དཔྱད་གཞིབཀླགས་ནས་དྲི་བ43-47 བར་བསྒྲུབ་དགོས།

43.གཞུང་སྡེ་སྣོད་གསུམ་དང་བརྗོད་བྱ་བསླབ་པ་གསུམ།ལྟ་སྒོམ་སྤྱོད་གསུམ་བཅས་སྦྱོར་ཚུལ་ཡང་མི་དག་པ་ནི（ ）ཡིན།（སྐར3）

Aའདུལ་བའི་སྡེ་སྣོད—ཚུལ་ཁྲིམས་ཀྱི་བསླབ་པ—སྤྱོད་པ།

Bམདོ་སྡེའི་སྡེ་སྣོད—ཏིང་འཛིན་གྱི་བསླབ་པ—སྒོམ་པ།

Cའདུལ་བའི་སྡེ་སྣོད—ཏིང་འཛིན་གྱི་བསླབ་པ—ལྟ་བ།

Dམངོན་པའི་སྡེ་སྣོད—ཤེས་རབ་ཀྱི་བསླབ་པ—ལྟ་བ།

44.གཤམ་འཁོད་ལས་ཐུན་མོང་མ་ཡིན་པའི་རིག་གནས་ཡིན་པ་ནི（）ཡིན།（སྐར2）

Aབཟོ་རིག་པ། Bནང་རིག་པ།

Cགསོ་བ་རིག་པ། Dཚད་མ་རིག་པ།

45.གཤམ་གྱི་བརྗོད་པ་ལས་ནོར་འཁྲུལ་ཡོད་པ་ནི（སྐར2）

Aབཟོ་དང་གསོ་བ་རིག་པ་ལ་སྐལ་ལྡན་རྗེས་སུ་འཛིན་པའི་བྱེད་ལས་ལྡན།

Bནང་རིག་པ་ལ་ནང་སེམས་རྒྱུད་འདུལ་བའི་བྱེད་ལས་ལྡན།

Cཚད་མ་རིག་པ་ལ་དོན་གྱི་འཁྲུལ་བ་ཚར་གཅོད་པའི་བྱེད་ལས་ལྡན།

Dསྒྲ་རིག་པ་ལ་སྐྱེ་འགྲོའི་ནད་ཀྱི་ཟུག་རྔུ་ཐམས་ཅད་འཇོམས་པར་བྱེད་པའི་བྱེད་ལས་ལྡན།

46.གཤམ་གྱི་ཐ་སྙད་ལ་འགྲེལ་པ་བྱོས་དང་།（སྐར3）

①འཇོམས་པ—

②ཏིང་འཛིན—

③བརྗོད་བྱ—

47.བོད་ཀྱི་གསོ་རིག་ལོ་རྒྱུས་ཐོག་གསོ་རིག་མཁས་པ་སུས་ས་ཆ་གང་དུ་སྨན་གྱི་དགོན་པའམ་སློབ་གྲྭ་ཐོག་མ་གང་ཕྱག་བཏབ་པ་ཡིན།（སྐར3）

ཆ་ཤས་གསུམ་པ། རྩོམ་ཡིག（སྐར50）

གུང་ཐང་བསྟན་པའི་སྒྲོན་མེ་མཆོག་གིས“སྡིག་གྲོགས་ཡིན་ཞེས་རྭ་ཅན་མི་འབྱུང་གིས།། གཅེས་ཤིང་ཕན་པའི་ཟོལ་གྱིས་འཛུམ་བསྟན་ནས། །རྩེ་རྒོད་གཡེང་བའི་གྲོགས་བྱེད་བག་མེད་ཀྱི། ། ལས་ལ་སྦྱོར་དེ་སྡིག་པའི་གྲོགས་ཡིན་པས།། འགོ་བའི་ནད་བཞིན་རིང་དུ་སྤོངས་ཤིག་ཨང”ཞེས་དང་།མཁས་པའི་དབང་པོ་དུང་དཀར་བློ་བཟང་འཕྲིན་ལས་མཆོག་ནས”གང་དང་ཉེ་བ་འཕྲལ་དུ་ཕུང་བྱེད་ཅིང་།། རྩུབ་མོའི་ཚེར་མས་གང་བའི་ཡལ་ག་ཅན། ། རང་རིགས་ཀུན་ལ་འཚེ་བ་འཁྱོག་པོའི་ཤིང་། །ལོ་འདབ་འབྲས་བུ་མཚར་ཡང་དགོས་པ་ཅི”ཞེས་གསུངས། གཞན་ཡང་རང་རེ་བོད་ཀྱི་གཏམ་དཔེར”གྲོགས་བཟང་པོ་སྨན་གྱི་ལྗོན་པ་འདྲ།། གྲོགས་ངན་པ་དུག་གི་སྡོང་པོ་བཞིན”ཞེས་ཤོད་སྲོལ་ཡོད་པ་ལྟར་མི་ཞིག་གི་མི་ཚེའི་ལམ་བུའི་ཐོག་གྲོགས་པོ་བཟང་པོ་དང་འགྲོགས་ན་ཡ་རབས་སྤྱོད་བཟང་དང་ཡོན་ཏན་གྱི་བག་ཆགས་བཟང་པོ་རང་བཞིན་དུ་འགོས་ནས་ཡང་དག་པའི་ལམ་ལ་ཁྲིད་དེ་བདེ་བའི་དཔལ་ལ་སྤྱོད་ཐུབ་པ་མ་ཟད་མི་ཚེ་དོན་ལྡན་དུ་གྱུར་ཅིང་།དེ་ལས་ལྡོག་ན་གྲོགས་པོ་ངན་པའམ་སྡིག་གྲོགས་ཀྱིས་རང་ཉིད་ལོག་ལམ་དུ་ཁྲིད་ནས་ཟླ་བའི་དཀྱིལ་འཁོར་ལ་མི་སྡུག་པའི་རི་བོང་གི་གཟུགས་བརྙན་གྱིས་ནོག་པར་བྱས་པ་བཞིན་ཡོན་ཏན་གྱི་དྲི་མ་ཙམ་ཡང་མི་འགོས་ཁར་སྤྱོད་ངན་དང་།བག་ཆགས་ངན་པ་འབའ་ཞིག་གིས་སྦགས་པར་བྱས་ནས་མི་ཚེ་སྟོང་ཟད་དུ་འགྲོ་བའམ་རང་གཞན་གཉིས་ཕུང་གི་སྡུག་བསྔལ་བསམ་གྱིས་མི་ཁྱབ་པ་ལ་སྦྱོར་བར་བྱེད།དེས་ན་ཁྱེད་ཀྱིས་གོང་གི་དཔྱད་གཞིའི་ནང་དོན་ལ་བསམ་གཞིག་ལེགས་པར་བྱས་ནས་གྲོགས་པོ་བཟང་ངན་གྱི་དགེ་སྐྱོན་བརྗོད་བྱར་བྱས་པའི་དགག་སྒྲུབ་རྩོམ་ཡིག་བྲིས་དང་།

རྩོམ་འབྲིའི་རེ་བ།

1.གོང་འཁོད་དཔྱད་གཞིར་གཞིགས་ནས་རྩོམ་བྱང་རང་ཉིད་ཀྱིས་གཏན་འཁེལ་བྱེད་དགོས།

2.རྩོམ་ལུས་ངེས་པར་དུ་ཚིག་ལྷུག་གམ་བཅད་ལྷུག་སྤེལ་མ་ཡིན་དགོས།

3.བརྗོད་བྱ་གོང་གི་དཔྱད་གཞིའི་ནང་དོན་ལས་བརྒལ་མི་ཆོག

4.བསྒྲུབ་བྱ་ཁ་གསལ་ལ་སྒྲུབ་བྱེད་ཁུངས་བཙན་པ། སྒྲིག་གཞི་ཚགས་དམ་པ། ཤོག་ངོས་གཙང་བ་བཅས་དགོས།

5.རྩོམ་ཡིག་ནང་མི་དང་། ས་ཆ། སློབ་གྲྭ་སོགས་ཀྱི་མིང་ཐོན་ཚེ་ངེས་པར་དུ་རྟགས××××འདིས་མཚོན་དགོས།

6.ཡིག་འབྲུ600ཡན་ལོན་པ་དགོས།